MSC พบนักลงทุน Opportunity Day ฉายภาพธุรกิจโต
MSC พบนักลงทุน Opportunity Day ประจำไตรมาส 2/65 ฉายภาพธุรกิจโต เปิดตัวโครงการ MSC Community ภายใต้ชื่อ “Metro Gen” งบลงทุนกว่า 10 ลบ.
MSC พบนักลงทุน Opportunity Day ประจำไตรมาส 2/65 ฉายภาพธุรกิจโต เปิดตัวโครงการ MSC Community ภายใต้ชื่อ “Metro Gen” งบลงทุนกว่า 10 ลบ.
7 ต.ค. 2565

นายสุรเดช เลิศธรรมจักร์ กรรมการบริหาร บริษัท เมโทรซิสเต็มส์คอร์ปอเรชั่น จำกัด (มหาชน) หรือ MSC ในงานบริษัทจดทะเบียนพบผู้ลงทุน (Opportunity Day) ประจำไตรมาสที่ 2/2565 ผ่านช่องทางออนไลน์ เมื่อวันพุธที่ 21 กันยายน 2565 ณ อาคารสำนักงานใหญ่
โดย MSC ได้นำเสนอภาพรวมของบริษัทฯ ที่ประกอบธุรกิจในอุตสาหกรรมเทคโนโลยีมาเป็นเวลากว่า 36 ปี โดยให้การบริการอย่างเป็นเลิศแก่ลูกค้าด้วยโซลูชั่นไอทีที่ดีที่สุด มุ่งเน้นบริการด้านนวัตกรรม และเทคโนโลยีสารสนเทศอย่างครบวงจร ด้วยจุดมุ่งหมายที่สร้างคุณค่า และการมีส่วนร่วมให้กับผู้มีส่วนได้เสียอย่างยั่งยืน พัฒนาบุคลากรโดยการสร้างวัฒนธรรมแห่งความคิดสร้างสรรค์ เพื่อเป็นการหล่อหลอมความรู้ และพัฒนาศักยภาพขององค์กร การบริหารจัดการองค์กรตามหลักธรรมาภิบาลที่ดี รวมถึงการมีส่วนร่วมด้านความรับผิดชอบต่อสังคม และการรักษาสิ่งแวดล้อม
รวมทั้งได้แจ้งผลประกอบการครึ่งปีแรก ดังนี้ บริษัทฯ มีรายได้จากการขายสินค้าและบริการรวม 4,377 ล้านบาท เพิ่มขึ้นจากงวดเดียวกันของปีก่อน 769 ล้านบาท คิดเป็นเพิ่มขึ้น 21% และมีกำไรสุทธิ 136 ล้านบาท เพิ่มขึ้นจากงวดเดียวกันของปีก่อน 51 ล้านบาท คิดเป็น 60% ซึ่งรายได้หลักของ “MSC” มาจาก กลุ่มสินค้า Software solution  47%, Hardware 21% Supplies 17%, Service 15% ตามลำดับ
สำหรับโครงสร้างธุรกิจของบริษัทฯ แบ่งเป็น 4 กลุ่มหลัก ได้แก่ Digital Printing Solution, Information Security, Infrastructure Solution และ Digital Transformation โดยบริษัทมีแผนกลยุทธ์การดำเนินธุรกิจระยะสั้น คือการทำ Business Model ทั้งการเพิ่มมูลค่าของสินค้าให้เป็น Infrastructure Solution as a service รูปแบบการเช่าไปจนถึงการจ่ายเป็นรายเดือน และการบริการจาก Manage Service ที่มีความชาญฉลาดมากขึ้น
โดยสามารถ Detected ปัญหาแทนลูกค้าพร้อม Proactive ในการนำเสนอ Solution ให้กับลูกค้าได้อย่างทันท่วงที แผนกลยุทธ์ในระยะกลางดำเนินการด้วย Digital Transformations โดยมุ่งเน้นการให้บริการทางด้านไอที (IT Service)  มีผู้เชี่ยวชาญพร้อมให้บริการปรึกษาการบริหารจัดการข้อมูลองค์กร เพื่อนำมาใช้ในเชิงคาดการณ์ในอนาคต (Data Fabric) ให้บริการการปกป้องและจัดเก็บข้อมูลสารสนเทศ (Cyber Security) และบริการคลาวด์ (Cloud Solution) มีพื้นที่จัดเก็บได้ยืดหยุ่นตามความต้องการ ลดการลงทุนในอินฟราสตรัคเจอร์
สำหรับแผนกลยุทธ์ในระยะยาวต้องการมีสินทรัพย์ทางปัญญาของบริษัทฯเองจึงพัฒนาแอปพลิเคชันของบริษัท (IP) ภายใต้ชื่อ “The Superapp” เป็น Platform CRM และ ERP รวมทั้ง “MEGATHINGS” เป็นระบบ IoT ที่ช่วยลูกค้าอุตสาหกรรมโรงงานบริหารจัดการการผลิตได้มีประสิทธิภาพมากขึ้น ซึ่งความพร้อมในการให้บริการอย่างเต็มที่ รวมถึงจับมือกับพันธมิตรรายใหญ่ในตลาดไม่ว่าจะเป็น ไอบีเอ็ม ฮิวเลตต์-แพคการ์ด ไมโครซอฟต์ อเมซอน หัวเว่ย และแบรนด์ชั้นนำระดับโลกอีกมากมาย
ทั้งนี้บริษัทฯ ให้ความสำคัญกับการดำเนินธุรกิจเพื่อหารายได้แล้ว ยังให้ความสำคัญกับความรับผิดชอบต่อสังคมในด้านต่างๆ ได้แก่ ด้านสิ่งแวดล้อม (Environmental) ด้านสังคม (Social) ด้านธรรมาภิบาล (Governance)  และ ด้านเทคโนโลยี (IT) โดยเมื่อวันที่ 8 เดือน 8 ได้เปิดตัวโครงการ MSC Community ภายใต้ชื่อ “Metro Gen” โดยเนรมิต Metro Working Space บนพื้นที่กว่า 500 ตรม. ด้วยงบลงทุนกว่า 10 ล้านบาท เพื่อใช้เป็นพื้นที่สร้างสรรค์ไอเดีย สร้างบรรยากาศการทำงานที่สนับสนุนแนวคิดนวัตกรรมที่ทันสมัย  และ แสวงหาธุรกิจใหม่ๆ สำหรับรองรับการดำเนินธุรกิจอย่างยั่งยืน ทั้งนี้ มั่นใจว่าจะช่วยต่อยอดธุรกิจได้ในอนาคต บริษัทฯ ได้ดำเนินกิจกรรมกรรมต่างๆ และให้ความสำคัญกับการมีส่วนร่วมของผู้มีส่วนได้เสียทุกภาคส่วน ทั้งภายใน และภายนอก รวมถึงการเน้นย้ำในวัฒนธรรมองค์กรให้กับพนักงานได้ประพฤติปฏิบัติตามอย่างเคร่งครัด เพื่อนำพาองค์กรก้าวไปข้างหน้าอย่างต่อเนื่องและยั่งยืน